**27. veljače 2020.**

**NAJAVA ZA OBJAVU U MEDIJIMA**

**PREDAVANJE “ULJEPŠAJMO SVOJE OKUĆNICE”**

**U sklopu projekta *Rijeka jestivi grad* održava se predavanje o hortikularnom uređenju okućnica na koje su pozvani svi građani**

U petak, **28. veljače od 18 do 20 sati u prostoru Mjesnog odbora Mlaka** (Giuseppea Duelle 2) održat će se predavanje **“Uljepšajmo svoje okućnice”, u sklopu programa Zeleni val Europske prijestolnice kulture 2020.**

Predavanje o tome **kako oblikovati vanjski prostor u kojem se čovjek i biljke dobro osjećaju** organizira građanska inicijativa okupljena u projektu *Rijeka jestivi grad*, a **predavač je gost iz Slovenije**, **svestrani praktičar i samouki hortikulturista, Milan Vilotič** koji posljednjih dvadeset godina vodi rasadnik *Bilka* u Ilirskoj Bistrici.

Ovo predavanje uvod je u aktivnosti projekta *Rijeka jestivi grad 2* te nastavak projekta *Rijeka jestivi grad* koji se započeo provoditi tijekom 2019. godine kroz prvi krug sudioničkih programa Rijeka 2020 – Europske prijestolnice kulture.

Kao priča o humanom kvartu koja slijedi svjetski pokret nastajanja jestivih gradova gdje su javne i svima dostupne površine zasađene jestivim biljem, povrćem i voćem, građani okupljeni u ovoj inicijativi u 2019.-oj kultivirali su zapuštenu parcelu usred kvarta Podmurvice i okupili oko nje lokalnu zajednicu. Za ovu godinu *Rijeka jestivi grad 2* najavljuje daljnje oplemenjivanje kvartova ukrasnim i jestivim biljem, klupicama, komposterima, a svojim djelovanjem i pozitivnim primjerom građani okupljeni u inicijativi se nadaju da će i ostale članove zajednice potaknuti na akciju.

Ulaz na predavanje je slobodan.

Olja Mataija

Rijeka 2020 EPK

[olja.mataija@rijeka2020.eu](mailto:olja.mataija@rijeka2020.eu)

098 174 24 52